ജീവിതം അമൂല്യമാണ്, നഷ്ടപ്പെടുത്തരുത് സാമന്തയ്ക്ക് പിന്തുണയുമായി വനിത വിജയകുമാര് നാഗചൈതന്യയും സാമന്തയും തമ്മില് വേര്പിരിഞ്ഞതിന് പിന്നാലെ സോഷ്യല് മീഡിയയില് നടിക്കെതിരെ വ്യാജ പ്രചരണങ്ങള് ശക്തമാണ്. ഇതിനെ ശക്തമായി വിമര്ശിച്ചുകൊണ്ട് താരം രംഗത്തെത്തിയിരുന്നു. ഇപ്പോള് സാമന്തയ്ക്ക് പിന്തുണയുമായി എത്തിയിരിക്കുകയാണ് നടി വനിത വിജയകുമാര്. ജീവിതം അമൂല്യമാണെന്നും നഷ്ടപ്പെടുത്തരുതെന്നുമാണ് വനിത കുറിച്ചത്. സമൂഹം എന്നൊന്നില്ല, നിന്റെ ജീവിതം ജീവിക്കൂ, ആളുകള് നമ്മള് പകര്ത്തുന്ന ചിത്രങ്ങളേ നോക്കൂ, വീഡിയോ വ്യത്യസ്തമായിരിക്കും. ജീവിതം വളരെ അമൂല്യമായതാണ് അതിനെക്കുറിച്ച് ആശങ്കപ്പെട്ട് നഷ്ടപ്പെടുത്തേണ്ടതല്ല..എന്തിനും ഒരു കാരണമുണ്ട്. മുന്നോട്ട് പോവുക. നിനക്ക് എല്ലാ കരുത്തും ആശംസിക്കുന്നു... എന്നാണ് വനിത കുറിച്ചത്. ദിവസങ്ങള്ക്ക് മുന്പാണ് നാലു വര്ഷം നീണ്ട ദാമ്ബത്യബന്ധം സാമന്തയും നാഗ ചൈതന്യയും അവസാനിപ്പിച്ചത്. അതിനു പിന്നാലെയാണ് സാമന്തയ്ക്കെതിരെ ആരോപണങ്ങള് ഉയര്ന്നത്. സോഷ്യല് മീഡിയയില് പങ്കുവെച്ച കുറിപ്പിലൂടെയാണ് താരം ഇതിനെതിരെ പ്രതികരിച്ചത്.